ഉമ്മന് ചാണ്ടിയുടെ പിടിവാശിക്ക് മുമ്ബില് വഴിമുട്ടി സുധാകരന് മുരളീധരനെ യുഡിഎഫ് കണ്വീനറാക്കാനുള്ള നീക്കം ഹസനെ ഉയര്ത്തി വെട്ടിയത് വര്ഗ്ഗീയ കാര്ഡിറക്കി കോണ്ഗ്രസിന് പുതു വസന്തം നല്കാനുള്ള നീക്കത്തിന് വന് തിരിച്ചടി പുനഃസംഘടനയിലും ഗ്രൂപ്പുകള് പിടിമുറുക്കുമോ? തിരുവനന്തപുരം: കോണ്ഗ്രസില് വീണ്ടും ഗ്രൂപ്പ് പിടിവലികള് തുടരുന്നു. കെപിസിസി അധ്യക്ഷന് കെ സുധാകരന് ഈ ഗ്രൂപ്പുകളി ഭാവിയില് ദോഷം ആകുമെന്നും അറിയാം. എങ്കിലും മുന് മുഖ്യമന്ത്രി കൂടിയായ മുതിര്ന്ന നേതാവിന്റെ പിടിവാശിക്ക് വഴങ്ങുകയാണ് സുധാകരന്. പ്രതിപക്ഷ നേതാവ് വിഡി സതീശനും കടുംപിടിത്തം വിട്ടു. ഇതോടെ യുഡിഎഫ് കണ്വീനര് സ്ഥാനം കെ മുരളീധരന് ലഭിക്കാതെ പോയി. ഈ സാഹചര്യത്തിലാണ് പ്രചരണ സമിതി അധ്യക്ഷനായി മുരളീധരന് മാറുന്നത്. ഇത് മുരളിയും ആഗ്രഹിച്ച പദവിയല്ല. നേമത്തെ വെല്ലുവിളികളെ ധൈര്യത്തോടെ നേരിട്ട് മുരളീധരനെ യുഡിഎഫ് കണ്വീനറാക്കാനായിരുന്നു നീക്കം. എന്നാല് എംഎം ഹസനെ മാറ്റാനാകില്ലെന്ന് ഉമ്മന് ചാണ്ടി തീര്ത്തു പറഞ്ഞു. കെപിസിസി അധ്യക്ഷനും പ്രതിപക്ഷ നേതാവും ഐ ഗ്രൂപ്പുകാരാണ്. അതുകൊണ്ട് യുഡിഎഫ് കണ്വീനര് സ്ഥാനം എക്കാരനായ ഹസന് തന്നെ നല്കണമെന്ന് ഉമ്മന് ചാണ്ടി നിലപാട് എടുത്തു. രമേശ് ചെന്നിത്തലയും ഇതിനെ എതിര്ത്തില്ല. മുസ്ലിം സമുദായ അംഗമെന്ന പരിഗണന എംഎം ഹസന് തുണയാവുകയും ചെയ്തു. ഈ വര്ഗ്ഗീയ കാര്ഡ് തന്നെയാണ് ഉമ്മന് ചാണ്ടിയും എടുത്തുപയോഗിച്ചത്. ഇതോടെ യുഡിഎഫ് കണ്വീനറായി എം.എം.ഹസന് തുടരുന്നതിന് കോണ്ഗ്രസ് ഹൈക്കമാന്ഡിന്റെ അനുമതിയും എത്തി. 2024 ലെ ലോക്സഭാ തിരഞ്ഞെടുപ്പ് വരെ ഹസന് തുടരുന്നതിനെ സംസ്ഥാന നേതൃത്വവും പാര്ട്ടി എംപിമാരും അനുകൂലിച്ചതിനു പിന്നാലെയാണിത്. കണ്വീനറെ സംസ്ഥാനത്താണു തീരുമാനിക്കുന്നതെന്നും അവിടെ ഹസനു പിന്തുണയുള്ളതിനാല് തങ്ങള്ക്ക് എതിര്പ്പൊന്നുമില്ലെന്നും ഹൈക്കമാന്ഡ് വൃത്തങ്ങള് പറഞ്ഞു. കണ്വീനറായി പരിഗണിക്കപ്പെട്ടിരുന്ന കെ.മുരളീധരന് എംപിയെ കെപിസിസി പ്രചാരണ വിഭാഗം അധ്യക്ഷനാക്കി. ദൗത്യം ഏറ്റെടുക്കുമെന്നും പരിഭവമില്ലെന്നും മുരളീധരന് പറഞ്ഞു. കോണ്ഗ്രസ് അഴിച്ചുപണി സംബന്ധിച്ച കേരളത്തിലെ ചര്ച്ചകള് അന്തിമ ഘട്ടത്തിലെത്തി. ഇവിടെ തയാറാക്കുന്ന കരടു പട്ടികയുമായി സംസ്ഥാന പ്രസിഡന്റ് കെ.സുധാകരന് അടുത്ത ആഴ്ച ഡല്ഹിക്കു തിരിക്കും. 15 ന് മുന്പ് പട്ടിക പുറത്തിറക്കാനാണ് ആലോചന. ഇവിടേുയും എയും ഐയും വെവ്വേറെ പട്ടിക നല്കിയിട്ടുണ്ട്. ഇത് ഏതാണ്ട് അംഗീകരിക്കാനാണ് സാധ്യത. ഗ്രൂപ്പുകളെ പിണക്കി മുമ്ബോട്ട് പോകാന് കഴിയില്ലെന്ന തിരിച്ചറിവ് സുധാകരനും ഉണ്ട്. വിഡി സതീശനും വലിയ അട്ടിമറികള്ക്ക് ശ്രമിക്കില്ല. എഐസിസി ജനറല് സെക്രട്ടറി കെസി വേണുഗോപാലിന്റെ നിലപാടും നിര്ണ്ണായകമാകും. അതിനിടെ യുഡിഎഫ് കണ്വീനര് സ്ഥാനത്ത് മുരളീധരന് എത്താതിരിക്കാന് കെസിയും ചരടുവലിച്ചുവെന്ന ആരോപണം ശക്തമാണ്. കെപിസിസി പുനഃസംഘടനയിലും കെസിയുടെ കരുത്ത് തെളിയുമെന്നും വിലയിരുത്തലുണ്ട്. കെപിസിസി ഭാരവാഹികളുടെയും ഡിസിസി പ്രസിഡന്റുമാരുടെയും പട്ടിക ഒരുമിച്ചു തയാറാക്കാനാണു ശ്രമം. ഭാരവാഹി പട്ടിക നീണ്ടു പോയാല് ഡിസിസി പ്രസിഡന്റുമാരുടെയെങ്കിലും ഉടന് പ്രഖ്യാപിക്കും. എല്ലാ ഡിസിസി പ്രസിഡന്റുമാരെയും മാറ്റാന് തീരുമാനിച്ചതോടെ ജില്ലകളില് പാര്ട്ടി പ്രവര്ത്തനത്തിനു മാന്ദ്യം ഉണ്ടെന്നാണു നിരീക്ഷണം. എംപിമാര്, എംഎല്എമാര്, രാഷ്ട്രീയകാര്യ സമിതി അംഗങ്ങള് എന്നിവരുമായി കെ.സുധാകരനും പ്രതിപക്ഷ നേതാവ് വി.ഡി.സതീശനും സംസാരിച്ചു. ഉമ്മന് ചാണ്ടി, രമേശ് ചെന്നിത്തല, മുന് പ്രസിഡന്റ് മുല്ലപ്പള്ളി രാമചന്ദ്രന് എന്നിവരുമായും കൂടിയാലോചന നടന്നു. Stories you may Like